CELEX: 62009CN0203
Language: fi
Date: 2009-06-08 00:00:00
Title: Asia C-203/09: Ennakkoratkaisupyyntö, jonka Bundesgerichtshof (Saksa) on esittänyt 8.6.2009 — Volvo Car Germany GmbH v. Autohof Weidensdorf GmbH

1.8.2009   
            
            
               FI
            
            
               Euroopan unionin virallinen lehti
            
            
               C 180/34
            
         Ennakkoratkaisupyyntö, jonka Bundesgerichtshof (Saksa) on esittänyt 8.6.2009 — Volvo Car Germany GmbH v. Autohof Weidensdorf GmbH
   (Asia C-203/09)
   2009/C 180/59
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantaja: Volvo Car Germany GmbH
   
      Vastaaja: Autohof Weidensdorf GmbH
   
      Ennakkoratkaisukysymykset
   
   
               1)
            
            
               Onko jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY (1) 18 artiklan a alakohtaa tulkittava siten, että sen vastainen on kansallinen lainsäädäntö, jossa kauppaedustajan esittämää hyvitysvaatimusta ei hyväksytä siinäkään tapauksessa, että päämies on irtisanonut sopimuksen säännöllisen irtisanomisajan mukaisesti, jos säännöllisen irtisanomisen ajankohtana tosin oli olemassa painava syy sopimuksen purkamiseen välittömästi kauppaedustajan syyksi luettavan sopimusrikkomuksen perusteella, mutta tämä ei kuitenkaan ollut irtisanomisen syynä?
            
         
               2)
            
            
               Jos tämä kansallinen säännös on yhteensopiva direktiivin kanssa:
               Onko direktiivin 18 artiklan a alakohta esteenä kansallisen säännöksen, jossa suljetaan pois oikeus hyvitykseen, soveltamiselle analogisesti siinä tapauksessa, että kauppaedustajan syyksi luettavaan sopimusrikkomukseen perustuva painava syy sopimuksen irtisanomiseen välittömästi toteutuu vasta sen jälkeen, kun säännöllisen irtisanomisajan mukainen irtisanominen on suoritettu, ja tulee päämiehen tietoon vasta sen jälkeen, kun sopimus on päättynyt, joten päämies ei voi enää purkaa sopimusta välittömästi kauppaedustajan sopimusrikkomuksen perusteella?
            
         
      (1)  EYVL L 382, s. 17.